Държавен вестник, бр. 23, 2026 г., стр. 5

БРОЙ  23	
Д Ъ Р Ж А В Е Н  В Е С Т Н И К 	
СТР.  5  
(3) С решение на Централната избирателна 
комисия по преценка на ръководителите на 
дипломатическите и консулските представи­
телства в местата в държавите, които не са 
членки на Европейския съюз, извън дипло­
матическо или консулско представителство, 
се образуват избирателни секции въз основа 
на не по-малко от 40 избиратели, подали за­
явление по чл. 16, ал. 1. Ръководителите на 
дипломатическите и консулските представи­
телства на Република България, въз основа на 
териториалното разпределение на българската 
общност, отдалечеността на избирателните 
секции и изискването на ал. 5, изпращат 
мотивирано предложение до Централната 
избирателна комисия не по-късно от 22 дни 
преди изборния ден.
(4) Алинея 3 не се прилага при избори за 
членове на Европейския парламент от Репуб­
лика България.
(5) В държавите, които не са членки на 
Европейския съюз се образуват до 20 изби­
рателни секции извън дипломатическите и 
консулските представителства на Република 
България в съответната държава.“
§ 3. В чл. 375 думите „чл. 14, т. 2 – 4“ се 
заменят с „чл. 14, ал. 2 – 5“.
§ 4. В Закона за изменение и допълнение 
на Изборния кодекс (ДВ, бр. 104 от 2022 г.) 
в § 56 от заключителните разпоредби думи­
те „1 януари 2025 г.“ се заменят с „1 януари 
2028 г.“.
Заключителна разпоредба
§ 5. Този закон влиза в сила от деня на 
обнародването му в „Държавен вестник“, с 
изключение на § 4, който влиза в сила от 
1 януари 2025 г.
Законът е приет от 51-вото Народно съб­
рание на 5 февруари 2026 г. и на 25 февруари 
2026 г. и е подпечатан с официалния печат 
на Народното събрание.
Председател на Народното събрание: 
Рая Назарян
1091
РЕШЕНИЕ
за приемане на Процедурни правила за усло­
вията и реда за предлагането на кандидат за 
подуправител – ръководител на управление 
„Емисионно“, на Българската народна бан­
ка, представяне и публично оповестяване на 
документите и изслушването на кандидата 
в Комисията по бюджет и финанси, както и 
процедурата за избор от Народното събрание 
Народното събрание на основание чл. 84, 
т. 8 и чл. 86, ал. 1 от Конституцията на Репуб­
лика България и чл. 89, ал. 8 от Правилника 
за организацията и дейността на Народното 
събрание във връзка с чл. 13, ал. 2 от Закона 
за Българската народна банка 
Р Е Ш И :
Приема Процедурни правила за условия­
та и реда за предлагането на кандидат за 
подуправител – ръководител на управление 
„Емисионно“, на Българската народна бан­
ка, представяне и публично оповестяване на 
документите и изслушването на кандидата 
в Комисията по бюджет и финанси, както и 
процедурата за избор от Народното събрание. 
I. Предлагане на кандидат за подупра­
вител – ръководител на управление „Еми­
сионно“, на Българската народна банка и 
представяне на документите му
1. Предложение за кандидат за подуправи­
тел – ръководител на управление „Емисион­
но“, на Българската народна банка се внася в 
писмена форма от управителя на Българската 
народна банка до Комисията по бюджет и 
финанси чрез председателя на Народното съб­
рание в 7-дневен срок от приемането на тези 
процедурни правила от Народното събрание. 
2. Предложението по т. 1 се придружава с 
писмени мотиви, които аргументират добра­
та професионална репутация на кандидата. 
Към предложението се прилагат следните 
документи:
а) писмено съгласие на кандидата да бъде 
предложен за длъжността, по образец – при­
ложение № 1 към решението;
б) декларация във връзка с изискването на 
чл. 12, ал. 2 от Закона за Българската народ­
на банка – приложение № 2 към решението;
в) декларация във връзка с изискванията 
по чл. 12, ал. 4, т. 2 – 6 от Закона за Българ­
ската народна банка – приложение № 3 към 
решението;
г) писмено съгласие на кандидата по чл. 27, 
ал. 2 от Закона за достъп и разкриване на до­
кументите и за обявяване на принадлежност на 
български граждани към Държавна сигурност 
и разузнавателните служби на Българската 
народна армия, по образец – приложение № 4 
към решението; 
д) подробна автобиография;
е) документи, удостоверяващи професиона­
лизма на кандидата в областта на икономиката, 
финансите и банковото дело – диплома за 
завършено висше образование, с минимална 
образователно-квалификационна степен „ма­
гистър“; документи за трудов и/или служебен 
стаж; удостоверения или сертификати за при­
добити квалификации; препоръки, свързани 
със заемани длъжности; придобити специали­
зации в сферата на икономиката, финансите 
и банковото дело; други подобни документи.